LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2008 M. BALANDŽIO 23 D. ĮSAKYMO NR. 3D-232 „DĖL PAGAL LIETUVOS ŽUVININKYSTĖS SEKTORIAUS 2007–2013 METŲ VEIKSMŲ PROGRAMĄ SUTEIKTOS PARAMOS VIEŠINIMO TAISYKLIŲ PATVIRTINIMO“ PAKEITIMO

2015 m. vasario 13 d. Nr. 3D-96

Vilnius

P a k e i č i u Pagal Lietuvos žuvininkystės sektoriaus 2007–2013 metų veiksmų programą suteiktos paramos viešinimo taisykles, patvirtintas Lietuvos Respublikos žemės ūkio ministro 2008 m. balandžio 23 d. įsakymu Nr. 3D-232 „Dėl Pagal Lietuvos žuvininkystės sektoriaus 2007–2013 metų veiksmų programą suteiktos paramos viešinimo taisyklių patvirtinimo“:

1. Pakeičiu 8 punktą ir jį išdėstau taip:

„8. Jeigu įgyvendinamas projektas, kurio tinkamų išlaidų suma yra didesnė kaip 500 000 Eur ir (arba) kurio projekte yra numatytos investicijos į infrastruktūrą ir (arba) statybas, paramos gavėjas projekto įgyvendinimo laikotarpiu projekto įgyvendinimo vietoje privalo įrengti informacinį stendą laikydamasis šių reikalavimų (Taisyklių 6 priedas):“.

2. Pakeičiu 9 punktą ir jį išdėstau taip:

„9. Jeigu projekto tinkamų išlaidų suma yra didesnė kaip 500 000 Eur ir pagal projektą yra finansuojamas fizinio objekto pirkimas, investicijos į infrastruktūrą arba statybas, pasibaigus projekto įgyvendinimo laikotarpiui paramos gavėjas projekto įgyvendinimo vietoje privalo įrengti nuolatinį aiškinamąjį stendą laikydamasis šių reikalavimų (Taisyklių 7 priedas):“.

3. Pakeičiu 14.4 papunktį ir jį išdėstau taip:

„14.4. užtikrinti, kad projekto viešinimo veiklos mastai būtų tiesiogiai proporcingi projekto tikslams ir veiklos apimčiai (jei priemonės įgyvendinimo taisyklėse nenustatyta kitaip), t. y.:

14.4.1. projektams, kurių tinkamų išlaidų suma yra iki 50 000 Eur, didžiausia tinkamų finansuoti viešinimo išlaidų suma yra iki 60 Eur;

14.4.2. projektams, kurių tinkamų išlaidų suma yra nuo 50 001 Eur iki 100 000 Eur, didžiausia tinkamų finansuoti viešinimo išlaidų suma yra iki 145 Eur;

14.4.3. projektams, kurių tinkamų išlaidų suma yra nuo 100 001 Eur iki 250 000 Eur, didžiausia tinkamų finansuoti viešinimo išlaidų suma yra iki 290 Eur;

14.4.4. projektams, kurių tinkamų išlaidų suma yra nuo 250 001 Eur iki 500 000 Eur, didžiausia tinkamų finansuoti viešinimo išlaidų suma yra iki 435 Eur;

14.4.5. projektams, kurių tinkamų išlaidų suma yra per 500 001 Eur, didžiausia tinkamų finansuoti viešinimo išlaidų suma yra iki 580 Eur.“

Žemės ūkio ministrė	Virginija Baltraitienė